Ο άγιος του 20ου αιώνα, γεννήθηκε το 1846 στη Σηλυβρία της Θράκης και σπούδασε στην Κωνσταντινούπολη και στην Αθήνα. Το 1886 πήγε στην Αλεξάνδρεια όπου χειροτονήθηκε πρεσβύτερος και το 1889 Μητροπολίτης Πενταπόλεως. Σύντομα, όμως, απομακρύνθηκε από την έδρα του, μετά από συκοφαντίες εχθρών του. Κατέφυγε στην Εκκλησία της Ελλάδος, όπου υπήρξε ιεροκήρυκας, σχολάρχης της Ριζαρείου Σχολής και ιδρυτής της Μονής Αγίας Τριάδας στην Αίγινα. Κοιμήθηκε το 1920. Η ασκητική του ζωή, η θεολογική του δράση και το συγγραφικό του έργο τον ανέδειξαν ως ένα από τους σπουδαιότερους κληρικούς της νεώτερης Ελλάδας. Ανακηρύχθηκε άγιος το 1961 και η μνήμη του τιμάται στις 9 Νοεμβρίου.