Ο τρίτος βασιλιάς του Ισραήλ, γιος του Δαβίδ. Γεννήθηκε από το γάμο του Δαβίδ με την Βηρσαβεέ, και από μικρός ασχολήθηκε δίπλα στον πατέρα του με τις υποθέσεις του κράτους. Υπήρξε άξιος διάδοχος του Δαβίδ αφού κατόρθωσε να επεκτείνει τα όρια του βασιλείου, δημιούργησε στόλο και οικοδόμησε τον περίφημο Ναό στα Ιεροσόλυμα. Κυβέρνησε το κράτος με σύνεση ενώ η σοφία του αποτυπώθηκε στα βιβλία που έγραψε και εντάχθηκαν στην Παλαιά Διαθήκη.