Αρχηγός των δούλων που επαναστάτησαν εναντίον της Ρώμης. Καταγόταν από τη Θράκη και ήταν μισθοφόρος στο ρωμαϊκό στρατό. Λιποτάχτησε, συνελήφθη και πουλήθηκε ως δούλος στην Καπύη. Το 73 π.Χ. δραπέτευσε με πολλούς άλλους δούλους συγκροτώντας ένα στρατό. Μετά τις νίκες του εναντίον του ύπαρχου Κλαύδιου και των υπάτων Γέλλιου και Λέντουλου (72 π.Χ.) ο αριθμός των στρατιωτών του αυξήθηκε σε 70 χιλ. Ο Σπάρτακος ήταν αντρείος και με μεγάλες στρατιωτικές αρετές. Ωστόσο τελικά νικήθηκε στη Σικελία από το Λικίνιο Κράσσο και σκοτώθηκε.