Αυτοκράτορας της Ρώμης (286-305 μ.Χ.). Καταγόταν από τη Δαλματία και ανέλαβε την εξουσία στην πιο κρίσιμη στιγμή της ιστορίας της Ρώμης. Κατόρθωσε όχι μόνο να διασώσει το κράτος αλλά να το προασπίσει από τους εξωτερικούς εχθρούς και να το οργανώσει με το σύστημα της τετραρχίας. Το 286 χώρισε την αυτοκρατορία σε δύο μεγάλες διοικήσεις, κράτησε την ανατολική και διόρισε το Μαξιμιανό στη Δυτική. Στην προσπάθειά του να τον λατρεύσει ο λαός της αυτοκρατορίας ως θεό, έκανε διωγμούς εναντίον των χριστιανών, στρεφόμενος κυρίως κατά των στρατιωτικών και πολιτικών υπαλλήλων. Οι διωγμοί κράτησαν περίπου δέκα χρόνια και ήταν οι σκληρότεροι απ’ όλους έως τότε. Τελικά ο Διοκλητιανός παραιτήθηκε από το θρόνο το 305 και πέθανε στο Σπαλάτο (Σπλιτ) το 313 μ.Χ.