Ο ενδέκατος γιος του πατριάρχη Ιακώβ. Επειδή ο πατέρας του τον αγαπούσε πολύ οι μεγαλύτεροι αδελφοί του τον πούλησαν ως δούλο λέγοντας στον Ιακώβ ότι τον σκότωσαν άγρια ζώα. Ο Ιωσήφ κατέληξε στην Αίγυπτο και εκεί μπήκε στην υπηρεσία ενός άρχοντα. Η γυναίκα του άρχοντα τον συκοφάντησε και τελικά κατέληξε στη φυλακή. Εκεί ερμήνευσε τα όνειρα δύο συγκρατούμενων του και ο ένας απ' αυτούς τον θυμήθηκε όταν ο Φαραώ είδε δύο πολύ περίεργα όνειρα. Ο Ιωσήφ ερμήνευσε τα όνειρα του Φαραώ κι αυτός τον όρισε ως υπεύθυνο των οικονομικών της χώρας. Όταν έπεσε μεγάλη πείνα στην περιοχή τα αδέλφια του απευθύνθηκαν σ' αυτόν χωρίς να τον αναγνωρίσουν. Ο Ιωσήφ αφού τους δοκίμασε να δει αν είχαν μετανοήσει για την παλιά τους συμπεριφορά τους κάλεσε να μείνουν στην Αίγυπτο μαζί με τον Ιακώβ. Έτσι οι Εβραίοι μετανάστευσαν στην Αίγυπτο όπου έζησαν μέχρι την Έξοδο. Προς τιμή του Ιωσήφ δημιουργήθηκαν από τους απογόνους του δύο φυλές αντί για μία και πήραν τα ονόματα των δύο του Παιδιών, Εφραίμ και Μανασσή.