Ρωμαίος Αυτοκράτορας (79-81 μ.Χ.). Ήταν γιος του Βεσπασιανού και ακολούθησε τον πατέρα του στην εκστρατεία εναντίον των Ιουδαίων που είχαν επαναστατήσει. Το 70 μ.Χ. κατόρθωσε να κάμψει και την τελευταία αντίσταση εντός του ναού των Ιεροσολύμων, τον οποίο παρέδωσε στις φλόγες. Από τότε απαγόρεψε στους Ιουδαίους να κατοικούν στα Ιεροσόλυμα. Έχει διασωθεί η αψίδα του θριάμβου του στην οποία έχουν φιλοτεχνηθεί οι νίκες του εναντίον των Ιουδαίων και η λαφυραγώγηση του ναού. Έγινε αυτοκράτορας για πολύ λίγο χρόνο αλλά η βασιλεία του δοκιμάσθηκε από δύο μεγάλες καταστροφές, την έκρηξη του Βεζούβιου που κατέστρεψε την Πομπηία και άλλες πόλεις, και την μεγάλη πυρκαγιά της Ρώμης.