Ο σημαντικότερος βασιλιάς του Βορείου βασιλείου (784-744 π.Χ.). Στις τέσσερις δεκαετίες της βασιλείας του κατόρθωσε να αποκαταστήσει τη δύναμη του βασιλείου του Ισραήλ και να ισχυροποιήσει τη θέση του απέναντι τους εχθρούς του. Η ενίσχυση της δύναμης του κράτους έφερε και οικονομική ευμάρεια στους κατοίκους του, οι οποίοι όμως λόγω του πλούτου ξέχασαν τη Διαθήκη με το Θεό. Γι' αυτό ο Ιεροβοάμ κατηγορήθηκε από τον προφήτη Αμώς και τους άλλους προφήτες ως υπαίτιος της ηθικής και κοινωνικής διαφθοράς του λαού.