Γεννήθηκε στο Αϊσλέμπεν της Γερμανίας το 1483 μ.Χ.. Μεγάλωσε σ’ένα αυστηρό θρησκευτικό περιβάλλον, γεγονός που θεωρείται ως μία αιτία της μετέπειτα αντίδρασής του.
Αργότερα σπούδασε φιλοσοφία και νομική και το 1505 μ.Χ. έγινε μοναχός στη μονή των Αυγουστίνων Ερημιτών στην Ερφούρτη της Γερμανίας.
Εκεί εσπούδασε θεολογία (αργότερα και στο Πανεπιστήμιο της Βιττεμβέργης) και χειροτονήθηκε ιερέας το 1507 μ.Χ..
Είχε, όμως, αρχίσει ν’ αναπτύσσει αμφιβολίες για θέματα σχετιζόμενα με την πίστη και τη θεολογία της Ρωμαιοκαθολικής Εκκλησίας, ενώ η αντίδρασή του εναντίον του πάπα και των συγχωροχαρτίων που εκείνος μοίραζε, τον οδήγησε να τοιχοκολλήσει στις 31 Οκτωβρίου του 1517 μ.Χ. πάνω στην πόρτα του ναού της Βιττεμβέργης τις 95 θέσεις του, με τις οποίες εκδήλωνε την αντίθεσή του με τη Ρωμαιοκαθολική Εκκλησία.
Μετά από σειρά συναντήσεων με το Λούθηρο και συζητήσεων, ο πάπας τον καταδίκασε ως αιρετικό το 1520 μ.Χ..
Οι θέσεις του Λούθηρου, όμως, βρήκαν απήχηση στο λαό και έτσι δημιουργήθηκε η χριστιανική Εκκλησία της «Διαμαρτύρησης» («Προτεστάντης»: «ο Διαμαρτυρόμενος»).
Πέθανε στις 18 Φεβρουαρίου του 1546 μ.Χ.