Δεύτερος Πατριάρχης της Παλαιάς Διαθήκης. Ο πατέρας του Αβραάμ τον απέκτησε σε προχωρημένη ηλικία, μετά από θαύμα. Παρόλα αυτά ο θεός του ζήτησε να τον θυσιάσει, για να δοκιμάσει την πίστη του. Την ώρα που ο Αβραάμ, υπακούοντας επακριβώς στο θέλημα του Θεού, πήγαινε να τον θυσιάσει ένας άγγελος τον σταμάτησε δίνοντας του ένα κριάρι για τη θυσία. Η πράξη αυτή σηματοδότησε την απαγόρευση των ανθρωποθυσιών. Ο Ισαάκ πήρε για γυναίκα του τη Ρεβέκκα με την οποία απέκτησε δύο παιδιά, τον Ησαύ και τον Ιακώβ.