Αδελφός του Πέτρου και μαθητής του Χριστού, από τους Δώδεκα. Υπήρξε αρχικά μαθητής του Ιωάννη του Βαπτιστή αλλά μετά από την Βάπτιση του Ιησού τον ακολούθησε ως πρώτος μαθητής Του, γι’ αυτό ονομάζεται και «πρωτόκλητος». Ο Ανδρέας έφερε κοντά στο Χριστό και τον αδελφό του Πέτρο και τον φίλο του Φίλιππο. Από το χωρίο Ιω 12, 20-23 εικάζεται ότι είχε σχέση με ελληνικούς κύκλους της Γαλιλαίας. Μετά την Πεντηκοστή κήρυξε το Ευαγγέλιο στη Βαλκανική και μαρτύρησε στην Πάτρα, σταυρωμένος ανάποδα.
Η μνήμη του τιμάται στις 29 Νοεμβρίου.