Καταγόταν από την Αλεξάνδρεια και είχε λάβει σπουδαία φιλοσοφική μόρφωση. Στα χρόνια των διωγμών του Μαξιμίνου (306 μ.Χ.) αντιμετώπισε με επιτυχία σε δημόσια συζήτηση πενήντα εθνικούς φιλοσόφους, οι οποίοι μεταστράφηκαν στο χριστιανισμό από τα επιχειρήματα της Αικατερίνης. Ακόμη μεταστράφηκαν και η γυναίκα του Μαξιμίνου και η κόρη του. Αυτό έκανε τον αυτοκράτορα να οργιστεί και να οδηγήσει την Αικατερίνη σε φρικτά βασανιστήρια και τελικά να την αποκεφαλίσει.
Η μνήμη της τιμάται στις 25 Νοεμβρίου.