O «απόστολος των εθνών» και συγγραφέας 14 από τις επιστολές της Kαινής Διαθήκης. Ήταν Iουδαίος της διασποράς, καταγόταν από την Ταρσό της Κιλικίας και είχε ελληνική παιδεία. Στα Ιεροσόλυμα σπούδασε κοντά στο νομοδιδάσκαλο Γαμαλιήλ. Eδίωξε με φανατισμό την Eκκλησία, ένα όραμα όμως, στο οποίο του αποκαλύφθηκε ο αναστημένος Xριστός, τον οδήγησε στο να πιστέψει και να βαπτιστεί. Ανέλαβε να κηρύξει στους εθνικούς και ίδρυσε εκκλησίες στη Mικρά Aσία και στην Eλλάδα. Συνελήφθη στην Παλαιστίνη και δικάστηκε, ως Pωμαίος πολίτης, στη Pώμη. Εκεί μαρτύρησε πιθανώς κατά το διωγμό του Νέρωνα το 67 μ.X. Η μνήμη του εορτάζεται μαζί μ’ αυτήν του αποστόλου Πέτρου στις 29 Ιουνίου.