Καταγόταν από τη Μαγνησία της Μικράς Ασίας και ήταν πρεσβύτερος της Εκκλησίας. Κατά το διωγμό του Σεπτίμιου Σεβήρου (202 μ.Χ.) συνελήφθη και οδηγήθηκε σε σκληρά βασανιστήρια. Τελικά τον έγδαραν ζωντανό και τον αποκεφάλισαν. Η καρτερικότητά του κατά την ώρα του μαρτυρίου έσπρωξε τους παρισταμένους να αναγνωρίσουν την πίστη του και κάποιοι απ' αυτούς να πιστέψουν στο Χριστό.
Η μνήμη του τιμάται στις 10 Φεβρουαρίου.