Καταγόταν από την Καππαδοκία και ήταν αξιωματικός του ρωμαϊκού στρατού στην Αρμενία. Συνελήφθη από τον Διοκλητιανό επειδή ως χριστιανός δε δέχθηκε να θυσιάσει στα είδωλα και υποβλήθηκε σε μια σειρά από φρικιαστικά βασανιστήρια μέχρι την τελική του αποκεφάλιση. Ονομάστηκε «τροπαιοφόρος», επειδή παρά τα όσα υπέστη δεν κάμφθηκε και παρέμεινε χριστιανός, νικώντας τους διώκτες και βασανιστές του με την καρτερικότητά του. Ο τάφος του έχει διασωθεί στη Λύδδα της Παλαιστίνης.
Η μνήμη του τιμάται στις 23 Απριλίου ή τη Δευτέρα της Διακαινησίμου.