Είναι ο τρίτος μετά τον Λούθηρο και τον Σβίγγλιο πρωταγωνιστής της θρησκευτικής Μεταρρύθμισης (Προτεσταντισμός).
Γεννήθηκε το 1509 στο Ναβαγιόν της Γαλλίας. Σπούδασε νομική, θεολογία και φιλολογία στο Παρίσι, από πολύ νωρίς δε ασπάστηκε τις θέσεις του Λούθηρου και των οπαδών του.
Λόγω των ιδεών του αυτών ήρθε στην Ελβετία, όπου επιδόθηκε στη διάδοση των θέσεων της Διαμαρτύρησης. Οι απόψεις του περί οργανώσεως της Εκκλησίας στηρίζονταν στα αυστηρότατα ήθη και στην καταπολέμηση της πολυτέλειας και της σπατάλης.
Σιγά σιγά δημιούργησε στη Γενεύη ένα πλήθος οπαδών, η εκκλησιαστική του όμως διοίκηση κατάντησε τελικά ένα σύστημα καταπίεσης και τρομοκρατίας κατά των αντιπάλων.
Από τη Γενεύη προσπάθησε να οργανώσει την ευρύτερη διάδοση των θέσεών του, το δε 1559 μ.Χ. ίδρυσε εκεί θεολογική σχολή, από την οποία αποφοιτούσαν οι υποστηρικτές της διδασκαλίας του.
Όταν πέθανε το 1564 μ.Χ. στη Γενεύη, υπήρξε βαρύτατο πένθος μεταξύ των κατοίκων της πόλης.