Ο πρώτος Πατριάρχης Κωνσταντινουπόλεως μετά την Άλωση. Ο Γεννάδιος γεννήθηκε στην Κωνσταντινούπολη το 1405 και σπούδασε κοντά στον Μάρκο τον Ευγενικό. Ο ίδιος δημιούργησε σχολή και δίδασκε όλες τις θεωρητικές επιστήμες. Συμμετείχε στη Σύνοδο Φεράρας-Φλωρεντίας το 1439 τηρώντας φιλενωτική στάση, την οποία αργότερα άλλαξε, ίσως λόγω του ότι δεν υπήρξε καμιά βοήθεια από τη Δύση, και έγινε ανθενωτικός. Μετά την Άλωση ο σουλτάνος Μωάμεθ τον ανέβασε στον πατριαρχικό θρόνο, παρέχοντάς του τα ίδια προνόμια που είχαν οι Πατριάρχες και επί Βυζαντίου. Πέθανε μετά το 1464, αφού είχε ήδη απομακρυνθεί δύο φορές από τον θρόνο του.