Σπουδαίος Πατέρας της Εκκλησίας του 5ου αιώνα. Καταγόταν από επιφανή αλεξανδρινή οικογένεια και έλαβε ευρύτατη φιλοσοφική και θεολογική μόρφωση. Αναδείχθηκε αρχιεπίσκοπος Αλεξανδρείας το 412 μ.Χ. και αμέσως έδειξε μεγάλο ζήλο για την διάδοση της πίστης. Λόγω του ορμητικού του χαρακτήρα προέβη σε ενέργειες που προκάλεσαν ένταση στην αλεξανδρινή κοινωνία των αρχών του 5ου αιώνα. Αντιμετώπισε θεολογικά τον αιρετικό Νεστόριο και οι θεολογικές του θέσεις έγιναν δεκτές από την Γ΄ Οικουμενική Σύνοδο που συγκλήθηκε στην Έφεσο το 431 μ.Χ.
Πέθανε το 444 και άφησε πλούσιο συγγραφικό έργο. Η μνήμη του τιμάται στις 9 Ιουνίου και στις 18 Ιανουαρίου.