Ο Μ.Βασίλειος γεννήθηκε στην Καισάρεια της Καππαδοκίας το 330μ.Χ., σ’ αυτή δε την πόλη υπήρξε Αρχιεπίσκοπος και πέθανε εκεί το 379μ.Χ.
Θωρείται ως μία από τις μεγαλύτερες μορφές στην ιστορία του Χριστιανισμού.
Καταγόταν από πλούσια και ευσεβή οικογένεια δύο από τ’ αδέρφια του έγιναν παρομοίως επίσκοποι.
Σπούδασε στην πατρίδα του και, ακολούθως, στην Αθήνα μαζί με το φίλο του Γρηγόριο (μετέπειτα Πατριάρχη Κωνσταντινούπολης) και τον Ιουλιανό (μετέπειτα Αυτοκράτορα) παρακολούθησε μαθήματα ρητορικής, γραμματικής, φιλοσοφίας, αστρονομίας, μαθηματικών και ιατρικής.
Επέστρεψε στην πατρίδα του με σκοπό να ζήσει σαν μοναχός, όμως η φήμη και η αρετή του οδήγησαν στο να εκλεγεί Αρχιεπίσκοπος στην Καισάρεια.
Εκεί επέδειξε μεγάλο κοινωνικό έργο (η «Βασιλειάδα» ήταν ολόκληρη πόλη με κοινωφελή ιδρύματα) αλλά και το συγγραφικό του έργο είναι μεγάλης σημασίας, διότι καταπολέμησε τις αιρέσεις και ανέπτυξε την ορθόδοξη Θεολογία.
Είναι και ο συγγραφέας μίας από τις Θείες Λειτουργίες που τελούμε δέκα φορές το χρόνο.
Η μνήμη του τιμάται την 1η Ιανουαρίου.