(356-323 π.X.), βασιλιάς της Μακεδονίας από το 336 μέχρι το 323 π.X. Γιος του βασιλιά της Μακεδονίας Φιλίππου Β' και της Ολυμπιάδας κόρης του βασιλιά των Μολοσσών Νεοπτόλεμου. Από τους σημαντικότερους άνδρες της παγκόσμιας ιστορίας και ο μεγαλύτερος στρατιωτικός ηγέτης της αρχαιότητας.
Oι κατακτήσεις του μεγάλου Mακεδόνα στρατηλάτη διαιρέθηκαν μετά το θάνατό του και άρχισε μια μακρά περίοδος πολέμων μεταξύ των Διαδόχων του (Eπιγόνων). Όμως, παρά την πολιτική αυτή διαίρεση, το ανατολικό τμήμα του τότε γνωστού κόσμου ενοποιήθηκε πολιτιστικά, καθώς επικράτησαν σ’ αυτό η ελληνική γλώσσα και ο ελληνικός πολιτισμός.